નવો રોલ, નવું શરીર
મંગળવાર, ઑક્ટોબર 16 2018, 14:38 Hrs(IST)
નવગુજરાત સમય | Publish Date: Jun 8 2018 9:12AM
રણબીર કપૂરે 'સંજુ'માં અનેક વખત ટ્રાન્સફોર્મેશન કરવું પડ્યું છે.
રિતિક રોશન, રણબીર કપૂર, અલી ફઝલ અને રણવીર સિંઘ સહિત અનેક એક્ટર્સ તેમની આગામી ફિલ્મ્સ માટે ફિઝિકલ ટ્રાન્સફોર્મેશનમાંથી પસાર થઈ રહ્યા છે.
ખીલજીના રોલ માટે વજન વધારનારા રણવીરે 'ગલી બોય'માં સ્ટ્રીટ રેપરનો રોલ પ્લે કરવા માટે ખાસ્સું વજન ઘટાડ્યું હતું.
એક્ટર બનવું એ કોઈ સરળ કામગીરી નથી. પોતાનાં કૅરૅક્ટર્સને અસરકારક રીતે ભજવવા માટે એક્ટર્સ અવારનવાર ફિઝિકલ ટ્રાન્સફોર્મેશન કરતા રહેતા હોય છે. ભૂતકાળમાં આમિર ખાન, સંજય દત્ત, શાહરુખ ખાન, ફરહાન અખ્તર અને રાજકુમાર રાવ જેવા અનેક મેલ એક્ટર્સે વજન વધાર્યું છે કે પછી ખૂબ વજન ઘટાડ્યું છે. આ વર્ષે પણ આ ટ્રેન્ડ જળવાઈ રહ્યો છે. અનેકે ઓલરેડી ફિઝિકલ ટ્રાન્સફોર્મેશન કર્યું છે કે પછી હવે તેમની આગામી ફિલ્મ્સ માટે એમ કરશે.મેથેમેટિશિયન આનંદ કુમારની બાયોપિક 'સુપર 30'માંથી રિતિક રોશનનો લુક જોવા મળ્યો તો બધા આશ્ચર્યચકિત થઈ ગયા હતા. પહેલી નજરે તે ઓળખાતો જ નહોતો. સામાન્ય રીતે મસ્ક્યુલર રિતિક રોશન ખૂબ પાતળો દેખાતો હતો. એ પછી 'પદ્માવત'માં અલાઉદ્દીન ખીલજીનો રોલ પ્લે કરવા માટે વજન વધારનારા રણવીર સિંઘે 'ગલી બોય'માં સ્ટ્રીટ રેપરનો રોલ પ્લે કરવા માટે ખાસ્સું વજન ઘટાડ્યું હતું. બાદમાં તેણે 'સિમ્બા' માટે ફરી વજન વધાર્યું હતું. રણબીર કપૂર હવે સંજય દત્તની બાયોપિક 'સંજુ'માં જોવા મળશે. આ ફિલ્મમાં સંજયની જિંદગીના જુદા-જુદા તબક્કા બતાવવામાં આવશે. જેના માટે રણબીરે અનેક વખત ફિઝિકલ ટ્રાન્સફોર્મેશન કરવું પડ્યું છે. હવે તે તેની આગામી સુપરહીરો ફિલ્મ 'બ્રહ્માસ્ત્ર' માટે કસાયેલું બોડી મેળવવા માટે ખૂબ વર્કઆઉટ કરી રહ્યો છે.અલી ફઝલે એક વેબ સીરિઝમાં ગેંગસ્ટરનો રોલ પ્લે કરવા માટે કસાયેલું બોડી મેળવવા માટે ખૂબ જ વર્કઆઉટ કર્યું હતું. બાદમાં તેણે 'મિલન ટોકીઝ' માટે વજન ઘટાડવું પડ્યું હતું. દિલજીત દોસાંજ બાયોપિક 'સૂરમા'માં હોકી સ્ટાર સંદીપ સિંઘનો રોલ પ્લે કરી રહ્યો છે. તેણે યોગ્ય ફિઝિક મેળવવા ચોક્કસ એક્સરસાઇઝીસ કરી હતી.
'સુપર 30'ના લુકમાં સામાન્ય રીતે મસ્ક્યુલર રિતિક ખૂબ પાતળો દેખાતો હતો.
શરીર પર અસર.
આ પ્રકારનાં બોડી ટ્રાન્સફોર્મેશન્સથી કૅરૅક્ટર્સ વિશ્વસનીય લાગે છે, પરંતુ એની એક્ટર્સના શરીર પર અસર થતી હોય છે. પોતાની આગામી ફિલ્મમાં કોલેજ સ્ટુડન્ટનો રોલ પ્લે કરવા માટે દસ કિલો વજન ઘટાડનારો અલી કહે છે કે, 'ખૂબ જ પ્રોટીન્સ અને હેવી વર્કઆઉટ્સના લીધે હું ખૂબ જ અસ્વસ્થ અને મૂડી થઈ જતો હતો. ક્યારેક જૂની ઇજાના લીધે પણ સ્થિતિ ખરાબ થઈ જાય છે. તમારે ફાઇનલ રિઝલ્ટ મેળવવા માટે ઝડપી ઉપાય અજમાવવા પડે છે.
અલી ફઝલે ગેંગસ્ટરના રોલ માટે ખૂબ વર્કઆઉટ કર્યું હતું.
ટ્રેનર્સ શું કહે છે?
ફિટનેસ ટ્રેનર્સ રોલ્સની જરૂરિયાતોને ધ્યાનમાં રાખીને એક્ટર્સને વર્કઆઉટ્સ સજેસ્ટ કરે છે. સેલિબ્રિટી ફિટનેસ ટ્રેનર પ્રશાંત સાવંત કહે છે કે, 'પહેલાં તો એક્ટર્સે રોલ માટે જરૂરી ટ્રાન્સફોર્મેશન માટે મેન્ટલી તૈયાર રહેવું પડે છે. તેમણે સૌપ્રથમ તેમના માઇન્ડમાં એક સ્પષ્ટ પિક્ચર રાખવું જોઈએ કે તેઓ કેવા પ્રકારનું ફિઝિક ઇચ્છે છે. એ પછી એ દિશામાં કામ કરવું જોઈએ. તેમની લાઇફસ્ટાઇલ્સ સરળ નથી. તેમણે જુદી-જુદી જગ્યાઓએ શૂટ કરતા રહેવાનું હોય છે. જોકે, આજના એક્ટર્સ ફોકસ્ડ અને રેગ્યુલરલી વર્કઆઉટ્સ કરતા રહે છે.અન્ય ફિટનેસ ટ્રેનર રાહુલ ભટ્ટ કહે છે કે, 'આ પ્રકારનું ટ્રાન્સફોર્મેશન અતિરેકભર્યું છે. આ ગણતરીપૂર્વકનું રિસ્ક છે. હું મારા કોઈ ક્લાયન્ટને એવું કશું પણ કરવા કહેતો નથી કે જે મેં પોતે ન કર્યું હોય. જુદા-જુદા સ્ટાર્સના મોટિવેશન્સ લેવલ્સ જુદા-જુદા હોય છે. મારી કામગીરી સુરક્ષિત અને વિશ્વસનીય બ્લૂ પ્રિન્ટ તૈયાર કરવાની છે.